Document ID: 32008R0565

KOMMISSIONENS FORORDNING (EF) Nr. 565/2008
af 18. juni 2008
om ændring af forordning (EF) nr. 1881/2006 om fastsættelse af grænseværdier for bestemte forurenende stoffer i fødevarer for så vidt angår fastsættelse af grænseværdier for dioxiner og PCB'er i fiskelever
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
ud fra følgende betragtninger:
(1)
Ved Kommissionens forordning (EF) nr. 1881/2006 (2) fastsættes der grænseværdier for bestemte forurenende stoffer i fødevarer.
(2)
Der bør fastsættes lave grænseværdier, som kan overholdes under iagttagelse af god praksis, under hensyntagen til den risiko, der er forbundet med forbruget af fødevarer.
(3)
Der er fundet et meget stort indhold af dioxiner og dioxinlignende PCB'er i fiskelever på dåse, hvilket siden 2006 er indberettet via det hurtige varslingssystem for fødevarer og foder (RASFF). Der er ikke fastsat grænseværdier for fiskelever og forarbejdede produkter heraf. For at beskytte folkesundheden har de kompetente myndigheder forbudt omsætningen af de pågældende produkter, fordi de blev anset for at være usikre.
(4)
Der bør fastsættes en grænseværdi på fællesskabsplan for summen af dioxiner og dioxinlignende PCB'er i fiskelever og forarbejdede produkter heraf for at beskytte folkesundheden og sikre en ensartet fremgangsmåde i det indre marked.
(5)
Under hensyntagen til den særlige konserveringsproces for fiskelever bør den grænseværdi, der fastsættes for fersk fiskelever, også finde anvendelse på forarbejdet fiskelever.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
1. I del 5 (dioxiner og PCB'er) i bilaget til forordning (EF) nr. 1881/2006 indsættes som punkt 5.11:
Grænseværdi
Summen af dioxiner (WHO-PCDD/F-TEQ)
Summen af dioxiner og dioxinlignende PCB'er (WHO-PCDD/F-PCB-TEQ)
»5.11
Fiskelever og produkter heraf, undtagen de i punkt 5.10 angivne marinolier
-
25,0 pg/g vådvægt (32) (3)
2. Fodnote 34 i bilaget til forordning (EF) nr. 1881/2006 affattes således:
»(34)
Fødevarer i denne kategori som defineret i kategori a), b), c), e) og f) i tabellen i artikel 1 i forordning (EF) nr. 104/2000, undtagen fiskelever som anført i punkt 5.11.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. juli 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 2008.

Labels: 0
3
17
20